Isroil parlamenti Netanyaxu boshchiligidagi hukumat tarkibini ma’qulladi

Isroil parlamenti mamlakat bosh vaziri Benyamin Netanyaxu boshchiligidagi yangi koalitsiya hukumatini tasdiqladi, deb xabar qiladi “Korrespondent.net”.

Knessetning 61 a’zosi yangi hukumat uchun ovoz berdi, 59 kishi qarshi chiqdi.
Netanyaxuning hukumati 25 a’zodan iborat. Ulardan 19 nafari vazirliklarni boshqaradi, 2 nafari lavozimsiz vazirlar va yana 4 kishi vazir o‘rinbosarlaridir. Benyamin Netanyaxuning o‘zi hukumatni boshqarishdan tashqari, aloqa vaziri, tashqi ishlar vaziri va sog‘liqni saqlash vaziri lavozimlarida ishlaydi.